text: [{"text_idx": "#000005", "text": "Gindrama nga Pagbasa sa Biblia"}, {"text_idx": "#000010", "text": "Natalupangdan Ka Bala sang Dios?"}, {"text_idx": "#000014", "text": "BINAGBINAGA: Kon gintuga sang Dios ining komplikado nga desinyo para maatipan gid sang iloy ang iya lapsag, indi bala nga maathag nga nabalaka gid sia sa aton, kay \u201cmga anak kita sang Dios\u201d?\u2014Binuhatan 17:29."}, {"text_idx": "#000015", "text": "Si Jesucristo, nga mas nakakilala gid sa Manunuga, nagsiling: \u201cIndi bala ang duha ka maya ginabaligya sa isa ka sensilyo nga diutay sing balor? Apang, wala sing isa sa ila nga mahulog sa duta nga indi mahibaluan sang inyo Amay. Bisan ang buhok sa inyo ulo naisip niya tanan. Gani, indi kamo magkahadlok, mas importante pa kamo sangsa madamo nga maya.\u201d\u2014Mateo 10:29-31."}, {"text_idx": "#000017", "text": "Ang Dios nagaulikid gid kag nagakabalaka sa aton"}, {"text_idx": "#000019", "text": "\u201cMakita sang mga mata ni Jehova ang tanan nga lugar, ginatan-aw niya ang malain kag ang maayo.\u201d\u2014HULUBATON 15:3.\n\u201cAng mga mata ni Jehova nagatulok sa mga matarong, kag ang iya mga dulunggan nagapamati sa ila pagpangayo sing bulig.\u201d\u2014SALMO 34:15.\n\u201cMagakalipay gid ako sa imo mainunungon nga gugma, kay nakita mo ang akon kalisdanan; nahibaluan mo ang akon tuman nga kasakit.\u201d\u2014SALMO 31:7."}, {"text_idx": "#000021", "text": "\u201cAng mga mata ni Jehova nagatulok sa mga matarong, kag ang iya mga dulunggan nagapamati sa ila pagpangayo sing bulig.\u201d\u2014SALMO 34:15."}, {"text_idx": "#000022", "text": "\u201cMagakalipay gid ako sa imo mainunungon nga gugma, kay nakita mo ang akon kalisdanan; nahibaluan mo ang akon tuman nga kasakit.\u201d\u2014SALMO 31:7."}, {"text_idx": "#000023", "text": "May epekto bala sa aton kon mahibaluan naton nga ang Dios nagaulikid gid kag nagakabalaka sa aton? Huo, suno kay Hannah, * nga taga-England:"}, {"text_idx": "#000024", "text": "\u201cMadamo nga beses nga nagbatyag ako nga indi ako palangga ni Jehova kag wala niya ginasabat ang akon mga pangamuyo. Abi ko kulang ako sing pagtuo sa iya. Pamatyag ko ginasilutan ako ukon wala ginasapak kay indi ako importante. Pamatyag ko wala nagaulikid ang Dios sa akon.\u201d"}, {"text_idx": "#000025", "text": "Pero wala na ginaduhaduhaan ni Hannah ang atension kag pagpalangga ni Jehova. Ngaa? \u201cAmat-amat lang ini nga natabo,\u201d paathag niya. \u201cNadumduman ko ang isa ka pamulongpulong pila ka tuig na ang nagligad parte sa halad ni Jesus kag nagpahulag gid ini sa akon, kay ginbuligan ako sini nga indi magduhaduha sa gugma ni Jehova. Kag kon ginasabat gani ang akon mga pangamuyo, nagahibi ako, kay narealisar ko nga palangga gali ako ni Jehova. Bangod man sa pagtuon sa Biblia kag pagtambong sa Cristianong mga miting, mas nakilala ko si Jehova, ang iya personalidad, kag ang iya ginabatyag sa aton. Nangin maathag gid sa akon ang pagsakdag kag pagpalangga ni Jehova sa aton tanan kag gusto gid niya nga atipanon ang kada isa sa aton.\u201d"}, {"text_idx": "#000026", "text": "Makapalig-on gid ang ginsiling ni Hannah. Pero paano naton masiguro nga nahangpan kita sang Dios kag nahibaluan niya ang aton ginabatyag? Sabton ini sa masunod nga artikulo."}, {"text_idx": "#000030", "text": "Nahangpan Ka Bala sang Dios?"}, {"text_idx": "#000031", "text": "Ang Dios lamang ang nakahibalo kag nakahangop sang aton mga gene kag sang tanan nga hitabo sa aton kabuhi gani nahangpan gid Niya ang tanan sa aton."}, {"text_idx": "#000034", "text": "Ngaa gintawag Sia nga \u201cDios nga nagatan-aw\u201d?"}, {"text_idx": "#000036", "text": "Nagaulikid Bala ang Dios sa Imo?"}]